stanford-oval/wikipedia huggingface dataset:
מיאר
מיאר משנות העצים והעידן הראשון > מלין (Melian)

לעיתים גם מליאנה (Meliana), ופשר שמה "מתנה יקרה". היא משתייכת למיאר של יבנה  ואסטה, ומקום מגוריה הוא בארץ לורין - ארץ המרפא והמזור של הגנים הנאים ביותר, השוכנים במערב הקדוש; ממשלתה ותפקידה לא ברורים כל-כך, אך ידוע כי בבואה אל הארץ התיכונה היא הביאה עמה את הזמירים, וגם פרחים רבים. היא מתוארת כבעלת שיער שחור, ומלאת זוהר אלוהי. אחת מהאדירים והידועים שבמיאר, ומופיעה לכל אורך העידן הראשון, כאשר, תוך כדי סיורה ביערות הארץ התיכונה, היא פוגשת בתינגול, מלך הטלרי (אלפים כסופי שיער, שברובם נותרו בארץ התיכונה), והוא מתאהב בה. יחד איתו היא הופכת למלכת אלפי היערות, וחיה ביער הקרוי דוריאת (Doriath), הממלכה הגדורה; שם זה ניתן לו כי היא בעצמה יצרה חומת-כשפים בלתי נראית שלא מאפשרת לכל החלש ממנה להיכנס אל היער. במהלך העידן הראשון היא חוזה במקרים שונים, ועוזרת בדרכים מסתוריות משלה. היא מתיידדת עם גלדריאל, אחת מבני המלוכה של אלפי הנולדור, ומלמדת אותה על כל אשר בעולם. בתם של מלין ותינגול, לותין (Luthien), נודעה כיפה מכל ילדי אילובטר (אלפים ובני-אדם); ומסופר כי העלמה ארוון, שהיא מצאצאיה, נולדה בצלמה. לבסוף, בעקבות רצח תינגול (כנראה) על ידי הגמדאים, שבה מלין אל המערב, אל גני לורין, והרהרה על כל חייה בארץ התיכונה.
מיאר משנות העצים והעידן הראשון > סלמר (Salmar)

לא ידוע עליו הרבה, חוץ מזה שהוא שייך למיאר של אולמו, ואף ירד איתו אל העולם, בראשיתו. נאמר כי הוא יצר לאולמו את ה-אולומורי (Ulumuri), קרנותיו האדירות והנעימות של אולמו, היוצרות במנגינתן כמיהה לים, מקונכיות לבנות.
מיאר משנות העצים והעידן הראשון > אריין (Arien)

משתייכת למיאר של ונה. היא מתוארת כרוח בוערת עשויה מאש ולהבות, עד כי לא ניתן להביט אל תוך עיניה. כאשר הותקנה השמש, נבחרה אריין על ידי הולאר להשיט אותה מעבר לרקיע.
מיאר משנות העצים והעידן הראשון > טיליון (Tilion)

פשר שמו מתקשר למילה "כסוף", אך הוא נודע בעיקר בקשת הציד הכסופה שלו, ובאהבתו למתכת הכסף. הוא אחד מהציידים של אל הציד והטבע אורומה. כאשר הותקן הירח, טיליון התנדב להשיט אותו במרחבי הרקיע. תחילה, היה הירח אדיר בגודלו ובאורו, אף יותר מהשמש, וטיליון מילא את תפקידו כראוי. אבל טיליון התאהב באריין, ונמשך אל אורה, עד כי הירח נגע בשמש בטעות, נכווה וצולק. לעיתים אף סטה ממסלולו כיוון שביקש את אריין, ורבות נראה הירח בשמיים ביחד עם השמש, או לא נראה בשעת הלילה כלל.
מהעידן השני והשלישי > האיסטרי (הקוסמים)

סוג ישויות הדומות למלאכים מהלגנדריום של טולקין. האיסטרי הם מיאר שבחרו ללבוש צורת אדם ולכוון את בני הארץ התיכונה בעידן השלישי, והם לעיתים מתוארים כמסדר. המרכזי מבין האיסטרי בסיפורי טולקין הוא גנדלף הקוסם הטוב.
מהעידן השני והשלישי > האיסטרי (הקוסמים) > אולורין (Olorin)

פשר שמו, בקווניה המדוברת בולינור, הוא "של חלומות", אך הכוונה היא למציאות קוסמית של זיכרון ודמיון, ולא בכוונה לחלום-שינה. הוא שייך למיאר של מנווה וורדה, ומכאן שהיה אדיר בכוחו. אך גם ידוע כי הרבה לבקר את ניינה, וממנה למד על חמלה וסובלנות. נאמר כי הוא שותל עצות נבונות, ונותן תקווה בלב כל הזקוקים לכך. שמות רבים יש לו בקרב גזעים שונים, כאשר השניים הידועים ביותר הם אלו: מיתרנדיר (Mithrandir) בקרב האלפים, ופשרו "הנווד האפור"; ו"גנדלף" (Gandalf), מטה-האלפים, בלשון בני האדם של מערב הארץ התיכונה. מלבד האלפים, אף אחד לא ידע כי הוא ושאר האיסטרי הם בעצם מיאר, אך כיוון שבני-האדם הבחינו בכך שגנדלף בדמות כאדם ישיש איננו מזדקן ומת כמותם, הם סברו שיש לו קרבה לגזע העלפים. אולורין היטיב להתחבר עם כל גזע, ואף גזע האלפים אהב אותו במיוחד. הוא היה אחד מחכמי המועצה הלבנה, אולם לבקשת גלדריאל, שיעמוד בראש המועצה, השיב כי הוא אינו מעוניין בהתחייבויות ובאחריות שכזו, וכי אינו רוצה בשליחויות נוספות, מלבד זו שהטילו עליו איתני המערב. הוא ענד את נריה (Narya), טבעת האש בעלת אבן האודם - היא אחת משלוש טבעות האלפים, שנמסרה לו מידיו של קירדן שר הנמלים. מכונה גם הקוסם האפור (אבל בעקבות נפילתו של סרומן הלבן לאופל, נהפך אולורין לקוסם הלבן). לאחר שנהרג אולורין בתום מאבקו בבאלרוג, הולאר בקשו מאילובטר להחזירו לחיים, וכך הוא עשה.
מהעידן השני והשלישי > האיסטרי (הקוסמים) > קורוניר (Curunir)

או קוּרוּמוֹ, בקווניה. פשר שמו "המוכשר", אולם הוא ידוע יותר בשם "סרומן" (Saruman), האיש החכם. הוא היה מהמיאר של אאולה, ומכאן בעצם יש לו ידע באומנות החישול והחרישה של המתכות. קורוניר היה אחד האיסטרי (Istari), אף היה הראשון שבא לארץ התיכונה. תחילה ביקר במזרחה, ופגש בבני האדם השחורים והזדוניים, אבל לבסוף שב למערב הארץ התיכונה, וקיבל לידיו את מפתחות צריח אורתנק האדיר, שם שמר בסוד על הפלנטיר, האבן שרואה נסתרות, וגם למד בחשאי על תולדות הטבעת האחת, בחפצו להשיג אותה. תוך כדי שינון הידע על הטבעות ועל אומנות חישולן, חישל סרומן בסוד, טבעת-כוח נוספת, שאף שהייתה חלשה מהאחרות, עזרה לו לטפח ולשלוט על גזע האורוק-היי, זן של אורקים חזקים וחסונים יותר. הוא היה ראש מסדר האיסטרי, ומכאן גם ראש המועצה הלבנה (מועצת החכמים), אף-על-פי שגלדריאל ביקשה כי גנדלף יעמוד בראש המועצה, מחוסר חיבתה ואמונתה בסרומן. מאז תעב סרומן את גנדלף וגלדריאל בצורה מוחלטת אבל חשאית. לאט לאט הוא התדרדר לאופל, תוך כדי תקשורת עם סאורון בעזרת הפלנטיר, ולבסוף נכשל במשימה שהטילו עליו הולאר - הוא נרצח באזור הפלך על ידי משרתו הבוגדני, גרימה לשון-נחש, לאחר שהושפל על ידי חברי אחוות הטבעת מול צריח אורתנק; ולאחר מכן על ידי גנדלף וגלדריאל, שרק ניסו לעזור לו לשוב למקור הטוב, ולחזור עמם לארץ אמן ששם יטהר עצמו, בראותם עד כמה מתוסכל הוא מכישלונו הגדול. אולם הוא רק צעק ולעג להם במבוכה, כי חזה בקצו, והכחיש את כישלונו למרות שבלבו ידע היטב כי אכן נכשל. באותו רגע שגרימה לשון-נחש כביכול רצח אותו, בו-במקום ריחפה מגופו נשמה עוטה-תכריכים ופנתה לשוב אל המערב. אולם רוח מערבית דחתה אותו, כיוון שהולאר סירבו לקבל אותו חזרה. מכונה גם שרקי, בלשון האורקים, "האיש הזקן"; וגם הקוסם הלבן.
מהעידן השני והשלישי > האיסטרי (הקוסמים) > איוונדיל (Aiwendil)

פשר שמו "ידיד הציפורים". הוא ידידן של יבנה וונה, אשר מבין את לשונות כל החיות ואף שולט על רובן. הוא גם נקרא אדון הגוונים והצורות, מכאן ניתן להסיק שיכל לשנות את צורתו. הוא היה אחד מבין האיסטרי (Istari), הקוסמים, שבאו לארץ התיכונה בדמות ישישים חכמים על מנת לעזור לתושביה (בעיקר לאלפים). אך הוא נטש את תפקידו ובמקום לעזור לעמים החופשיים העדיף לטפל בחיות ובציפורים וללמוד על צמחי מרפא ועשבים. בתום-לב הוא עזר לסרומן, מבלי לדעת כי סרומן מנצל אותו כדי לפגוע לרעה בתוכניותיו של גנדלף. לדוגמה, איוונדיל השאיל לסרומן להקה נכבדת של עורבים שחורים שעקבה אחר גנדלף, ודיווחה על כל צעד לסרומן, מאז מסעו עם 13 הגמדאים ועם בילבו באגינס (ההוביט), ועד למלחמת הטבעת. מכונה לרוב בשם רדגסט (Radagast), "ענוג החיות"; והקוסם החום.
מהעידן השני והשלישי > האיסטרי (הקוסמים) > אלטר (Alatar)

מסופר כי הוא היה אחד האיסטרי (Istari) שנבחרו על ידי הולאר, לבוא לארץ התיכונה. הוא נבחר על ידי הולא אורומה, ולכן ייתכן כי השתייך למיאר שלו. הוא זה שקרא לפלנדו להצטרף. יחד עם סרומן ופלנדו הוא יצא למזרח הארץ התיכונה. אולם בעוד סרומן שב למערב הארץ התיכונה, אלטר נותר במזרח עם פלנדו ויותר לא נודע עליהם דבר. ממכתבים שכתב טולקין, ניתן לשער כי כמו סרומן, אלטר נכשל במשימתו. טולקין שער שהוא ופלנדו המציאו, או ייסדו, כתות שעסקו במסורות של פולחנים סודיים וכשפים, אשר נמשכו גם לאחר מפלת סאורון. יחד עם פלנדו, הם מכונים הקוסמים הכחולים.
מהעידן השני והשלישי > האיסטרי (הקוסמים) > פלנדו (Palando)

אלטר קרא לו להצטרף לשליחות במזרח הארץ התיכונה. אך שניהם נכשלו לבסוף כמו סרומן. הוא ואלטר מכונים הקוסמים הכחולים.
באלרוגים

הבאלרוגים היו מיאר, אשר התדרדרו לאופל עוד בטרם מניין העידנים, על ידי מלקור מורגות. הבאלרוגים מתוארים כיצורים ענקיים, אפופים אש ואפילה, מצוידים בשוטי אש, ולעיתים בחרבות ארוכות, בגרזנים ובאלות. פשר שמם בסינדרין, לשון עלפי הארץ התיכונה, הוא "שדי התופת", על אף שבקווניה, לשון העלפים הנעלה, הם קרואים ולאראוקר, "שטני האש". גות'מוג, היה ראש הבאלרוגים ונגיד מלקור בעידן הראשון, אך לא ידוע אם היה באלרוג, או יצור אחר. בסוף העידן השלישי, גות'מוג אחר, כנראה הכלאה של אורק ונומינורי שחור, הוביל את צבאותיו של סאורון במלחמת הטבעת.
הבאלרוגים הפכו ליצורים אפלים כשנשתעבדו למורגות', בטרם מניין העידנים, והיו למשרתיו הנאמנים והזדוניים. לפי הפירושים השונים לכתוב עליהם בספרי טולקין, ישנה מחלוקת בשאלה האם לבאלרוגים היו כנפיים, והאם הכוונה לכנפיים מוחשיות, או לתיאור הציורי של צורת הצללים שעטפה אותם, אך בשל המידע המועט עליהם אין לכך תשובה חד-משמעית.
בתקופת העידן הראשון, הבאלרוגים הטילו מורא על העלפים ועל בני האדם, וגרמו להם לאבדות קשות בקרבות עימם. גות'מוג, ראש הבאלרוגים בעידן הראשון ומפקד אנגבאנד, מבצרו של מורגות', הרג את פאנור, מלך עלפי הנולדור, בקרב דאגור-נואין-גיליאת. בסוף העידן הראשון, כשמורגות' נוצח במלחמת החרון, הוכחדו מרבית הבאלרוגים, אך כמה מהם נמלטו והתחבאו במעמקי הארץ התיכונה.
והוא כינס את השדים שלו, הרוחות שבתחילה הצטרפו אליו בגלל הדרו בימי התהילה ולבסוף הושחתו כמוהו. לבם היה עשוי אש, אך הם היו עטופים בחשכה. אימה הלכה לפניהם ושוטים של אש בידיהם. שמם היה בלרוג.
הבאלרוג שמופיע בספר אחוות הטבעת, הסתתר במעמקי מכרות מוריה לאחר מפלת מורגות', עד לשנת 1980 בעידן השלישי, וקם מרבצו לאחר שגמדי מוריה, שהעמיקו לכרות בבטן האדמה במכרות מוריה אחר מית'ריל, העירו אותו בשוגג או ששחררו אותו מכלאו. הוא כונה בפי גמדי מוריה כ"רועץ דורין" לאחר שהרג את מלכם, דורין השישי, וביחד עם גדודי האורקים של סאורון, החריב את ממלכת מוריה ואילץ אותם להימלט.
חברי אחוות הטבעת שעברו במכרות בדרכם למורדור, נתקלו בבאלרוג על גשר קהזד-דום, ובעת המלטותם מפניו, מוטט גנדלף (המיאר אולורין) את הגשר בניסיון לעצור את הבאלרוג, אך הבאלרוג תפס אותו בעקבו עם השוט שלו. באמירת "נוסו, שוטים!" נפל גנדלף עם הבאלרוג לתוך מעמקי המכרות.
גנדלף והבאלרוג, שהיו שווים בכוחם זה לזה, המשיכו להאבק במעמקי המכרות במשך כמה ימים, עד שגנדלף הצליח לבסוף להביסו על פסגת הר זירק זיגיל.
ראו גם

הסילמריליון
הערות שוליים

↑  There is only one 'god': God, Eru Ilúvatar. There are the first creations, angelic beings, or which those most concerned in the Cosmogony reside (of love and choice) inside the World, as Valar or gods, or governors; and there are incarnate rational creatures. Elves and Men, of similar but different status and natures (The letters of J.R.R. Tolkien, Letter No. 156).
הבאלרוג בסרט אחוות הטבעת של פיטר ג'קסון
אדיל אקטר

| --- | --- |
אין תמונה חופשית
 לידה:  18 בספטמבר 1980 (בן 44) לונדון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2006 
 מקום לימודים:  אולפן השחקנים 
 פרופיל ב-IMDb
 
אדיל אקטר (באנגלית: Adeel Akhtar; באורדו: عدیل اختر; נולד ב-18 בספטמבר 1980) הוא שחקן אנגלי זוכה פרס באפט"א.
ביוגרפיה

אקטר נולד בלונדון לאב פקיסטני ולאם הודית ילידת קניה. הוא סיים תואר במשפטים אבל שינה כיוון מקצועי למשחק. את הכשרתו המקצועית רכש באולפן השחקנים בניו יורק.
קריירה

אקטר ידוע מתפקידו בדמות פייסל, המוסלמי הקיצוני, בסרטו של כריס מוריס "Four Lions". הוא הופיע בתפקידים קומיים בהם גופטה בתוכנית "The Angelos Epithemiou Show", מארוש בסרט "הדיקטטור" וסמי בסרט "פן" של האחים וורנר בבימויו של ג'ו וייט.
אקטר זכה לשבחים גם על הופעותיו בתפקידים דרמטיים. ב-2015 היה מועמד לפרס באפט"א לטלוויזיה לשחקן המשנה הטוב ביותר על הופעתו בתפקיד וילסון וילסון בסדרה "אוטופיה" של ערוץ 4. הוא גילם חנווני בשם אחמד במיני-סדרה "קפיטל" של ה-BBC לצדו של טובי ג'ונס. בסדרת הדרמה "ריבר" שיחק בתפקיד סמל בילוש איירה קינג. בסקירה על הסדרה "ריבר" בעיתון דיילי טלגרף שיבח מייקל הוגן את הופעתו.
ב-2016 הופיע אקטר בדמות שהזאד בסרט הטלוויזיה של ה-BBC בשם "Murdered by My Father". ב-2017 זכה על הופעתו בדרמה בפרס באפט"א לטלוויזיה לשחקן הטוב ביותר. עוד ב-2016 שיחק בתפקיד רוב סינגהל במיני-סדרה של ה-BBC "מנהל הלילה" המבוססת על רומן באותו שם מאת ג'ון לה קארה. בשנת 2021 שיחק בסדרה "סוויט טות': נער עם קרניים" המשודרת בנטפליקס בתפקיד "דוקטור סינג".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | Let's Roll: The Story of Flight 93 | החוטף סעיד אל גמדי | סרט טלוויזיה |
| 2008 | הבוגד | חמזי |  |
| 2010 | Four Lions | פייסל |  |
| 2010 | Stranger Things | מאני |  |
| 2012 | הדיקטטור | מארוש |  |
| 2013 | Jadoo | וינוד |  |
| 2013 | Convenience | שהאן |  |
| 2014 | War Book | מו |  |
| 2015 | פן | סמי |  |
| 2017 | חולי אהבה | נאביד |  |
| 2017 | המפסטד שלי | עורך דין |  |
| 2017 | להעיר את המלכה | מוחמד |  |
| 2018 | לשחות עם גברים | קורט |  |
| 2019 | תעלומת רצח | מהארג' |  |
| 2019 | The Show | קרפנטר |  |
| 2020 | אנולה הולמס | לסטרייד |  |
| 2020 | הקן | סטיב |  |
| 2021 | החיים המחשמלים של לואי וויין | דן ריידר |  |
| 2021 | רובין עם הכנפיים | אבא עכבר (דיבוב) | סרט אנימציה קצר של נטפליקס |
| 2021 | כולם מדברים על ג'יימי | אימאן מסעוד |  |
| 2021 | Ali & Ava | עלי |  |
| 2022 | Save The Cinema | טום |  |
| 2022 | אנולה הולמס 2 | לסטרייד |  |
| 2023 | תעלומת רצח 2 | מהרג'ה |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2006 | חוק וסדר: כוונה פלילית | Law & Order: Criminal Intent | חאזים | בפרק "Dollhouse" |
| 2006 |  | Conviction | ד"ר דרפן בנירג'י | בפרק "Downhill" |
| 2010 |  | Angelos Epithemiou's Moving On | גופטה |  |
| 2011 |  | Coming Up | חסן | בפרק "Hooked" |
| 2013–2014 | החבר'ה מהלשכה | The Job Lot | ג'ורג' | סדרת טלוויזיה |
| 2013 |  | Trollied | ריי | עונה שלישית |
| 2013–2014 | אוטופיה | Utopia | וילסון וילסון | מועמדות לפרס באפט"א לטלוויזיה לשחקן המשנה הטוב ביותר |
| 2015 | ריבר | River | סמל בילוש איירה קינג |  |
| 2015 | קפיטל | Capital | אחמד קמאל | מיני-סדרה |
| 2016 | מנהל הלילה | The Night Manager | רוב סינגל |  |
| 2016 |  | Murdered by My Father | שהאזד | סרט טלוויזיה; זכייה בפרס באפט"א לטלוויזיה לשחקן הטוב ביותר |
| 2017 | בלתי נשכח | Unforgotten | חסן מחמוד | עונה שנייה |
| 2017 |  | Apple Tree Yard | ג'זפריט | 2 פרקים |
| 2017 |  | Ghosted | בארי | 16 פרקים |
| 2018–2019 | עלובי החיים | Les Misérables | ת'נרדייה | מיני-סדרה |
| 2019 | להרוג את איב | Killing Eve | מרטין | עונה 2; פרקים 5, 7 |
| 2019–2021 | חוזרת לחיים (אנ') | Back To Life | בילי | תפקיד ראשי (2 עונות); 11 פרקים |
| 2021–2024 | סוויט טות': נער עם קרניים | Sweet Tooth | ד"ר סינג | תפקיד ראשי (3 עונות); 24 פרקים  מועמד פרס אמי לתוכניות לילדים ולמשפחה לתפקיד המשנה הטוב ביותר בתוכנית לגיל הרך/ילדים/נוער |
| 2022 |  | Sherwood | אנדי פישר | 5 פרקים |
| 2024 | הטעות כולה שלך | Fool Me Once | סמי קירס | תפקיד ראשי; 8 פרקים |
| 2024 | חשודה בחשיפה גבוהה (אנ') | Showtrial | סאמיר "סם" מאליק | 5 פרקים |
| 2024 | היונים השחורות | Black Doves | ריצ'רד איבס | 3 פרקים |
תפקידים בתיאטרון

2008: "הקולונל" בתפקיד זירו (תיאטרון אבסולוט)
2008: "In My Name" בתפקיד זאים (תיאטרון אולד רד ליון ותיאטרון טרפלגר סטודיוס)
2009: "אנקת גבהים" בתפקיד יוסוף (להקת תיאטרון טמאשה)
2010: "Satyagraha" אנסמבל (תיאטרון Improbable)
2011–2011: "המלט" בתפקיד גילדנסטרן ופרנסיסקו (תיאטרון יאנג ויק)
הערות שוליים

↑  '"`UNIQ--templatestyles-00000000-QINU`"'Fisher, Alice; John, Emma; Shaitly, Shahesta (11 במאי 2014). "Dominic West, Adeel Akhtar, Rory Kinnear, Andrew Buchan, Jodie Whittaker, Julie Hesmondhalgh and Simon Bird: Bafta TV awards 2014". The Observer. London. נבדק ב-15 במאי 2017. {{cite news}}:  (עזרה)
↑  '"`UNIQ--templatestyles-00000002-QINU`"'Bradshaw, Peter (6 במאי 2010). "Four Lions". The Guardian. London. נבדק ב-15 במאי 2017. {{cite news}}:  (עזרה)
↑  '"`UNIQ--templatestyles-00000004-QINU`"'"Adeel Akhtar". www.bfi.org.uk. British Film Institute. נבדק ב-15 במאי 2017. {{cite web}}:  (עזרה)
↑  '"`UNIQ--templatestyles-00000006-QINU`"'Ford, Rebecca (24 באפריל 2014). "Amanda Seyfried Joins Warner Bros.' Peter Pan Adaptation". Hollywoodreporter.com. נבדק ב-16 במאי 2017. {{cite web}}:  (עזרה)
↑  '"`UNIQ--templatestyles-00000008-QINU`"'"Who should win best supporting actor at the TV Baftas 2015?". Radio Times. London. 6 במאי 2015. נבדק ב-15 במאי 2017. {{cite news}}:  (עזרה)
1 2  '"`UNIQ--templatestyles-0000000A-QINU`"'"Capital: Episode 1: Credits". BBC Online. BBC. נבדק ב-15 במאי 2017. {{cite web}}:  (עזרה)
↑  '"`UNIQ--templatestyles-0000000C-QINU`"'"River: Episode 1: Credits". BBC Online. BBC. נבדק ב-15 במאי 2017. {{cite web}}:  (עזרה)
↑  '"`UNIQ--nowiki-0000000E-QINU`"' Michael Hogan, ‏River, episode six, review: 'one of the year's best home-grown TV dramas', The Telegraph, 17 November 2015
↑  '"`UNIQ--templatestyles-00000010-QINU`"'"Bafta TV Awards 2017: All the winners and nominees". www.bbc.co.uk. BBC. 14 במאי 2017. נבדק ב-15 במאי 2017. {{cite web}}:  (עזרה)
↑  '"`UNIQ--templatestyles-00000012-QINU`"'"Bafta TV awards: Adeel Akhtar is first non-white best actor winner". BBC News. 15 במאי 2017. {{cite web}}:  (עזרה)
↑  '"`UNIQ--templatestyles-00000014-QINU`"'"The Night Manager: Credits". BBC Online. BBC. נבדק ב-15 במאי 2017. {{cite web}}:  (עזרה)
↑  '"`UNIQ--templatestyles-00000016-QINU`"'Alex Ritman (8 באפריל 2015). "BAFTA TV Awards: Benedict Cumberbatch Gets Third Nomination for 'Sherlock'". The Hollywood Reporter. נבדק ב-8 באפריל 2015. {{cite web}}:  (עזרה)
↑  '"`UNIQ--templatestyles-00000019-QINU`"'"Meet the cast of The Night Manager". The Radio Times. נבדק ב-28 בפברואר 2016. {{cite web}}:  (עזרה)
| --- | --- |
בקרת זהויות :  GND: 106951120X  ISNI: 0000 0003 6384 3868  LCCN: no2010057950  NKC: xx0228971  VIAF: 226911082   WorldCat (עם VIAF): 226911082
דריזט דו'אורדן

הספר הראשון בסדרת האלף האפל
דריזט דו'אורדן (באנגלית: Drizzt Do'Urden) הוא הפרוטגוניסט העיקרי בסדרת הספרים "האגדה של דרזיט" סדרת הספרים הללו כוללת את טרילוגיית "האלף האפל", טרילוגיית "בקעת רוח כפור" וסדרת "מורשת האלף האפל" שנכתבו על ידי הסופר האמריקאי ר. א. סלבטורה ותורגמו לעברית כאשר קיימות סדרות נוספות שטרם תורגמו. עלילותיהן של סדרות אלו מתרחשות בעולם ממלכות נשכחות, עולם בו מתקיים גזע של אלפים מרושעים הנקראים "אלפים אפלים" ("Drow") אשר חיים מתחת לאדמה, שם הם עובדים אלת-עכביש נתעבת בשם "ליות'". דריזט הוא אלף אפל השונה משאר בני מינו, בהיותו טוב לב. סדרות הספרים מתארות את תהליך התבגרותו של דריזט בחברת האלפים האפלים, המרי שלו נגד עקרונותיה וחיפושו אחר חברה המשקפת את ערכיו, שדוחף אותו לעלות לעולם החיצון ולהפוך לגיבור המשרת את הטוב.
דריזט מופיע גם במספר משחקי מחשב המבוססים על עולם ממלכות נשכחות (Never winter, Obvilion, Forgotten realms), וכן כדמות במשחק המכות Soul calibur.
משפחה

בית דו'אורדן היה הבית השבעה עשר במנזברזן עד המאה ה-12 לספירת פראון, אך הצליח להשמיד שני בתים במלחמה שיזם (בנ'זפרז ודה-ויר) ובית נוסף (בית האנט) כהגנה עצמית, ועלה להיות הבית השמיני של מנזברזן לפני שהושמד על ידי בית באינר, הבית הראשון של מנזברזן והחזק שבהם.
ורטה: האם השנייה או השלישית של הבית. נרצחה על ידי ביתה בכישוף רעיל אפל ונדיר ביום בו נולדה הנכדה בריזה.
מאליס: אמא, ראש בית דואורדן. זכתה בראשות הבית בגיל צעיר יחסית, כמאה, אחרי שרצחה את אמה וורטה על ידי כישוף הולדה אפל.
רזין: אב חורג, הפילגש-הזכר של מאליס בתקופת חיי דריזט במנזברזן. אביהם של נלפיין, דיינין ומאיה. נרצח על ידי זקנפיין הזומבי.
זאקנפיין (לשעבר סינפרי): אבא ביולוגי והפילגש-הזכר לשעבר של מאליס, שהודח בגלל חוצפתו. אמן הנשק הטוב ביותר במנזברזן כולה. לאחר שאימן את דריזט, האלף האפל הצעיר משתווה לו. אביהם של וירנה ודריזט. ניצול יחיד מבית סינפריי שהושמד בקרב בין בתים, וגויס לברגן ד'אירתה על ידי ג'ארלקסאל (יחד עם שני ניצולים מהבית היריב). כשמאליס חיפשה אמן נשק ופילגש-זכר חדש הוא עבר לבית השישה עשר (דאז) דו'אורדן. יש לו אובססיה להרוג כוהנות של ליות משנאתו לאלה ופעם גם הרג יוכלול, שדה-משרתת של ליות. לאחר שדריזט מציל בפשיטה על האלפים החיים על פני האדמה ילדה אלפית, חטא לאלילת העכביש המרושעת ליות', מאליס הקריבה את זאקנפיין לליות' במטרה לכפר על "חטאו" של בנה. בספר ה-31 ("Timeless") ייבונל החזירה אותו לחיים כפרס לדריזט שהציל את מנזברזן מתקיפת שדים.
נאלפיין: חצי-אח. נרצח על ידי דינין ביום בו נולד דריזט.
דיינין: חצי-אח, מורה ללחימה. הפך לאלפכביש כעונש ונהרג. הוחזר לחיים עם כמה מאות אלפכבישים כדי להילחם בגמדים אולם כשייבונל וקוונתל באינר יצרו שדה כח מבטל קסם, הוא ושאר האלפכבישים חזרו להיות אלפים אפלים רגילים.
בריזה: חצי-אחות בכורה שאפתנית. ביתו של אותנגטל ארמגו אמן נשק ענק-ממדים, שקיבל ליל אהבים חד-פעמי עם מאליס בתמורה לכישוף אפל שרק ביתו, באריסון דל'ארמגו, מכיר, שגרם למות וורטה.
וירנה: אחות יחידה מאביו של דריזט. פחות מרושעת משתי אחיותיה אבל הושחתה על ידי הכהונה לליות.
מאיה: חצי-אחות צעירה.
ברי: בת, מקאטי ברי (בגלגולה השני).
מראה

דריזט שייך לגזע האלפים האפלים, גובהו הוא קצת מעל חמש רגל (מטר ושישים) ומשקלו הוא בערך מאה שלושים פאונד. כמו כל האלפים האפלים עורו כהה ושיערו לבן, אך בשונה משאר בני מינו, עיניו בצבע סגול כשל אביו וכשדריזט כועס בשעת קרב הן נראות בוערות.
כלי נשק

נשקו האהוב של דריזט הן זוג חרבות מעוקלות מסוג סימיטר ולהן כוחות מאגיים. חרבותיו הראשונות היו זוג חרבות אדמנטיום שקיבל מאביו אך הן נהרסו עם חשיפתן הרבה לאור שמש. לאחר מכן, הוא מצא עם חברו וולפגר חרב כסופה חדשה במערת הדרקון אינגלוקסטימיזיליאן אשר מכונה "כפור מוות". החרב חושלה בקסמי הקרח, לכן היא מכבה אש ומגינה על המשתמש בה באש וא תוקפת בכוח רב יצורי אש ושואבת את כוחם. לראשונה היא שאבה את כוחו של דריזט במלחמתו בבאלור ארטו, שד אש חשוב, אך אחר כך העבירה אליו כוח חיים מיצורי אש. החרב השנייה של דריזט נקראת בשם טווינקל, אשר חושלה בקסמי הכוכבים. בימים עברו, הייתה בקצה הניצב אבן ספיר כחולה בצורת כוכב בה חלף רטט בשעת אמירת שמה, וטווינקל גם זוהרת בתכלת כאשר דריזט כועס. חרב זו קיבל מהקוסם מאלקור הרפל (בספר "אבן החן של בן-המחצית"). אחרי שנשברה קאטי-ברי איחדה חרב זו עם חרב אגדית אחרת, של טייגו באינר, וחישלה אותן מחדש לאחת חזקה יותר שמכילה סם הרדמה של אלפים אפלים. דריזט משתמש בכלי נשקו בדיוק של רב-אמן.
בשנותיו המוקדמות, בעולם התת-קרקעי (Underdark), לבש דריזט את הבגדים הרגילים של בני עמו – גלימה שחורה (הקרויה "פיוואפי"), שריון טבעות קסום מעשה ידי אומן וביגוד שחור להסוואה.
בשנותיו המאוחרות כגיבור בעולם החיצון, הוא לבש גלימה ירוקה, מגפיים שחורים וזוג צמידי מיתריל אותן לקח מדנטראג באינר, אמן הנשק של בית באינר ("לילה נטול כוכבים"). צמידים אלו קסומים ומאפשרים לזוז במהירות קסומה. בתחילה הוא שם אותם על ידיו ולאחר מכן העבירם לרגליו ("מצור האפלה"). הוא לובש שרשרת אשר בסופה חד-קרן מגולף מדג טרוטה קשת ראש אשר גילף עבורו רג'יס המשויך לאלה מיליקי (אלת היערות והטבע) בה הוא מאמין. מאוחר יותר שודרגה השרשרת למשרוקית הקוראת לחד קרן קסום מהמישור האסטראלי.
בסיום הקרב על כבשני גאוטלגרים נטל דריזט מאלף אפל מכשף שהרג טבעת אודם, שמגינה מפני אש ומזמנת יסודני אש או לבה.
עלילה > טרילוגיית האלף האפל > מולדת

דריזט ד'אורדן נולד בעיר מנזונברנזן לאם הבית מאליס, כוהנת גדולה של ליות', ואמן הנשק של הבית זאקנפיין. בליל היוולדו אמור היה להיות מוקרב לאלת העכביש בהיותו בן שלישי, אך ניצל ברגע האחרון שכן אחיו דינין רצח את אחיו הבכור נאלפיין לכאורה כדי להתקדם בדרגות הבית במהלך הפשיטה שניהלו בית ד'אורדן על בית דה-ויר, כך שדריזט נעשה הבן השני. מאוחר יותר בספרים מתגלה שדינין עשה זאת כי חשב שדריזט יביא תהילה לבית כלוחם במקום נאלפיין הקוסם.
במשך 5 שנים אומן על ידי אחותו (גם מצד אביו) וירנה בדרכי האלפים האפלים ובקסמים המולדים שלו כאציל. החל מגיל 5 הוא אומן על ידי אמן-הנשק זאקנפיין בתור לוחם המשתמש בסגנון המסובך של שתי חרבות מעוקלות. מזאקנפיין הוא קיבל את מושגי הטוב והמצפון המפרידים אותו משאר בני עמו. במהלך התבגרותו, בגיל 10–20, ולמרות (וכנראה בזכות) הפיכתו ללוחם הטוב ביותר באקדמיה של מנזוברנזן, לא נכנע דריזט לשטיפת המוח שעוברים שאר הנערים והוא מבצע חטאים כנגד אלת העכביש כדי לשמור על צו מצפונו. בגיל 20–30 החל לצאת לסיורים מחוץ לעיר האלפים. בעימות בינו לשני אלפים אחרים שבו הוא נאלץ להרוג אחד ולגרום למות השני, ובעקבות שחיטת אביו הביולוגי על ידי אמו, דריזט בורח למנהרות התת-קרקעיות (ה-Underdark). בת לווייתו היחידה היא פנתרה שחורה קסומה בשם גווינביר, אותה לקח מהאלף שהרג. דריזט מזמן את גווינביר באמצעות פסלון בדמותה לזמן מוגבל מדי יום (לאחר שאלות מקוראים ציין סלבטורה במפורש באחד מספרי ההרחבה שזו פנתרה נקבה).
עלילה > טרילוגיית האלף האפל > גלות

דריזט חי כתשע שנים בבדידות במנהרות, והוא כמעט מאבד את צלם האנוש והופך למכונת הישרדות הקרויה "הצייד" – צד אשר צץ ועולה בו בעתיד בעת מצבים מסוכנים. ידידתו היחידה במנהרות היא גווינביר (או גוויניבאר בטרילוגיות האחרות). ניסיון של בני משפחתו ללכוד ולחסל אותו מעורר בו את ההבנה שהוא חייב למצוא חברה בטרם יאבד את יכולתו לחשוב. הוא מוצא חברה זו בעיר ננסים תת-קרקעית, שם הוא פוגש ננס בשם בלוואר דיסנגלפ ללא ידיים אך עם פטיש ומקוש עשויים מיתריל בעלי כוח קסם אותו הציל בעבר. האידיליה אותה הוא מוצא בעיר הננסים מנותצת כשהוא מגלה שאימו הנפישה את גופת אביו ושלחה אותה לצוד אותו ולהורגו. לאחר שהוא מוודא שזה אכן זאקנפיין (בזכות תרגיל מגננה אותו לימדו אביו בעבר) דריזט שוב נמלט למנהרות, ובתום מסע ארוך הוא מתעמת עם אביו המת, ומצליח לעורר בו מספיק מאישיותו המקורית. זאקנפיין זורק עצמו לבריכת חומצה בהקרבה עצמית כדי להציל את דריזט, ובעקבות כך בית דו'אורדן הושמד על ידי בית באינר. בתום העימות דריזט נפרד מבלוואר ועולה לעולם שבחוץ, כדי להימלט מידה הארוכה של חברת האלפים.
עלילה > טרילוגיית האלף האפל > שהות

בעולם החיצון דריזט נתקל בשנאה מצד רוב האנשים אותם הוא פוגש. לאחר שיצור האחד המישורים התחטונים רוצח משפחה, מספר סיירים וצייד ראשים יוצאים במרדף אחריו. לאחר שקבוצת הסיירים מבינה שדריזט אינו הרוצח, היא עוזבת אותו, אך צייד הראשים ממשיך לרדוף אותו. בתחילה נדמה שהוא עושה זאת לאור הפרס שהוצב על ראשו של האלף, אך בקרב האחרון בן דריזט לצייד הראשים מתברר שהצייד עושה זאת מפני שדריזט הביס אותו במפגש הראשון ביניהם. לאחר שנים ארוכות של נדודים, דריזט מגיע לחורשתו של סייר עיוור בשם מונטוליו דה ברושי (מושי), המקבל אותו למרות גזעו. בהשראת הסייר דריזט מחליט להפוך לסייר בעצמו ולעבוד את האלה מיליאקי. לאחר מות הסייר מזקנה, דריזט ממשיך לנדוד ומגיע למקום היחיד שבו מוכנים לקבל אותו – חברה של עריקים, מנודים ופושעים בביקעת רוח כפור. שם הוא רוכש את אמון חבריו – קאטי-ברי, בת אנוש, אביה המאמץ הגמד ברונור ושבט גמדי מקבת קרב. שם הוא מוצא לראשונה בית. עם חבר רעים זה הוא יצא בעתיד להרפתקאות שונות בעולם, בשירות הצדק והטוב.
עלילה > תורגמו לעברית בסדרת האלף האפל

"טרילוגיית האלף האפל" – מולדת, גלות, שהות